હાર્દિકના મેડિકલ ચેકઅપ કરનાર ડોકટર નમ્રતા વડોદરિયાએ જણાવ્યું હતું કે, હાર્દિકે શુક્રવારથી પ્રવાહી લેવાનું પણ બંધ કરી દીધું છે. છેલ્લા ૨૪ કલાકમાં હાર્દિકનું વજન ૯૦૦ ગ્રામ ઘટ્યું છે, જ્યારે તેણે બ્લડ-યુરિનના સેમ્પલ આપવા ઈન્કાર કરી દીધો છે. જ્યારે ઉપવાસ આંદોલનના પ્રથમ દિવસે હાર્દિકનું વજન ૭૭.૮૦૦કિલો ગ્રામ હતું અને ઉપવાસ આંદોલનના સાતમા દિવસે ૫.૯૦૦ કિલો ઘટીને ૭૧.૯૦૦ કિલો ગ્રામ થયું છે. બ્લડ-યુરિનના સેમ્પલ લેવા જરૂરી છે, પણ હાર્દિક પટેલ ના પાડી રહ્યો છે. બ્લડ-સુગરના સેમ્પલ અલગ અલગ સમયે લેવામાં આવ્યા હોવાથી ફેરફાર શક્ય છે.